text: দক্ষিণ ঢেমশা চৌমুহনী আদর্শ উচ্চ বিদ্যালয় বাংলাদেশের চট্টগ্রাম জেলার একটি শিক্ষাপ্রতিষ্ঠান৷ এটি চৌমুহনী স্কুল নামে সমধিক পরিচিত৷
  
  অবস্থান 
  এই বিদ্যালয়টি চট্টগ্রাম জেলার সাতকানিয়া উপজেলার ঢেমশা ইউনিয়ন এর দক্ষিণ ঢেমশা গ্রামে অবস্থিত৷ এই বিদ্যালয়ের অন্যতম বৈশিষ্ট্য হচ্ছে এর যোগাযোগ ব্যবস্থা ৷ কলেজ রোডের পাশেই এই বিদ্যালয়ের অবস্থান ৷
  
  ইতিহাস 
  এই বিদ্যালয় প্রতিষ্ঠিত হওয়ার আগে স্থানীয় শিক্ষার্থীদের মাধ্যমিক শিক্ষা গ্রহণের জন্য দূরবর্তী বিদ্যালয়সমূহের শরণাপন্ন হতে হতো ৷ তাই স্থানীয়রা চৌমুহনী এলাকায় একটি বিদ্যালয়ের প্রয়োজনীয়তা বোধ করে৷ স্কুলের জন্য অনেকে বিনামূল্যে জমি দান করেছেন৷ এক কথায় স্থানীয়দের প্রচুর প্রচেষ্টার ফল এই মাধ্যমিক বিদ্যালয় ৷
  
  অবকাঠামো 
  
  এই বিদ্যালয়ের দু'টি ভবন রয়েছে ৷ এই বিদ্যালয়ের অবকাঠামো আকৃতি ইংরেজি বর্ণ আইয়ের মতো ৷ বিদ্যালয়ের প্রধান ভবনটিতে প্রধান শিক্ষকের কক্ষ, শিক্ষক-শিক্ষিকাদের অবস্থাকালীন কমন রুম ও শ্রেণী কক্ষ রয়েছে  ৷
  
  একাডেমিক কার্যক্রম 
  এই বিদ্যালয়ে একজন প্রধান শিক্ষক, একজন সহকারী প্রধান শিক্ষক এবং পাঠদানের জন্য বিষয় অনুযায়ী দক্ষ শিক্ষক-শিক্ষিকা রয়েছে৷ এখানে ৬ষ্ঠ-১০ম শ্রেণী পর্যন্ত পাঠদান করা হয়ে থাকে।
  
  বিদ্যালয় ও এর পরিবেশ
  স্থানীয় কলেজ রোড়ের পাশে এক মনোরম পরিবেশে এই বিদ্যালয়ের অবস্থান ৷ বিদ্যালয়ের আশে-পাশে গ্রামীণ কৃষিক্ষেত বিদ্যালয়কে ছবির মতো সুন্দর করে তুলে ৷
  কলেজ রোড়ের পাশে অবস্থিত এই বিদ্যালয়ের একটি অনন্য বৈশিষ্ট্য হলো এর পরিবেশ। চার দিক পর্যাপ্ত গাছে ঘেরা। সবুজ ও মনোরম পরিবেশ। এর দু'টি একাডেমিক ভবন আছে ।রয়েছে যথেষ্ট পরিমাণ খেলার জায়গা ৷এক মনোরম পরিবেশে এখানে পাঠদান করা হয় ৷
  
  সহশিক্ষা কার্যক্রম 
   স্কাউট
   বিশ্ব সাহিত্য কেন্দ্র
  
  ফলাফল
  
  খেলাধুলা 
  লেখাপড়ার পাশাপাশি বিদ্যালয়ের শিক্ষার্থীরা নানা খেলাধুলায় অংশগ্রহণ করে ৷ উপজেলার বিদ্যালয় সমূহকে নিয়ে আয়োজিত বার্ষিক জোনাল খেলায় এই বিদ্যালয় অংশগ্রহণ করে ৷
  তাছাড়া বিদ্যালয়ে প্রতিবছর বার্ষিক ক্রীড়া প্রতিযোগিতা অনুষ্ঠিত হয় ৷ বিভিন্ন প্রতিযোগিতামূলক টুর্নামেন্টে ভালো পারদর্শিতার কারণে এই বিদ্যালয়ের ভালো সুনাম রয়েছে ৷
  
  মাঠ 
  স্কুলের শিক্ষার্থীদের খেলাধুলার জন্য স্কুলের সামনে বড় একটি মাঠ রয়েছে ৷ এখানে শিক্ষার্থীরা ক্রিকেট, ফুটবল সহ নানা ধরনের খেলাধুলা করে ৷
  
  গ্যালারী
  
  আরও দেখুন 
   সাতকানিয়া উপজেলার শিক্ষা প্রতিষ্ঠান
  
  তথ্যসূত্র 
  
  বিষয়শ্রেণী:সাতকানিয়া উপজেলার শিক্ষা প্রতিষ্ঠান
  বিষয়শ্রেণী:চট্টগ্রাম জেলার বিদ্যালয়
title: দক্ষিণ ঢেমশা চৌমুহনী আদর্শ উচ্চ বিদ্যালয়